KOTA KINABALU: Kobolihangkangan koborisian ih laid noh naantakan id Kakadaian Kota Kinabalu (KK) aanu salasaion miampai mongintutun om monoibau tadon kobolihangkangan dilo.
Montiri Kotombuluian, Koubasanan om Ahal Posorili Datuk Seri Masidi Manjun minoboros do ilo momorlu laang okodou om pingisaman karaja 24 jam mantad Mayor Bandaraya Kota Kinabalu ih kawawagu Datuk Yeo Boon Hai.
“Montok doho kaantaban goos tagayo ih otoguang do Mayor kawawagu diti nopo nga poingkuro do poposiliu Kakadaian Kota Kinabalu sabaagi kakadaian tagayo di oborosi. Uruson do Dewan Bandaraya Kota Kinabalu iti tososonong.
“Sokiro amu, orugi o Kota Kinabalu mantad ahal kotombuluian,” ka disio kumaa maganu habar kalapas minamaramit korikatan podtuludan kumoinsan Rayani Air ke Kota Kinabalu id Sosondoton Kapal Tutumulud Sompomogunan Kota Kinabalu do hiti di baino.
Tumanud di Masidi laang di aanu papanahon do DBKK nopo nga maya ponginsamakan sarampang duo mato, ilo nopo nga pointopot kopio monguatkuasa om manahak ponontudukan kumaa mogigion do poingkawas kopurimanan sivik karait kosuulan madtamong koborisian. – BERNAMA
min_Latn min_Latn min_Latn min_Latn min_Latn